কিন্তু সামনের মাসেই যে খেলতে পারবেন, সে নিশ্চয়তাও নেই। নেই বলেই নিজের মাঠে ফেরার দিন-ক্ষণ অদৃষ্টের হাতেই ছেড়ে রাখতে হচ্ছে সাকিবকে, ‘রিহ্যাবের পর যদি ব্যথা অনুভব করি, তাহলে আবার অপেক্ষা করতে হবে যে কখন অস্ত্রোপচার করাতে পারব। এটি আসলে খুবই অনিশ্চিত। একটি জিনিস ভালো যে এখন অস্ত্রোপচার না করিয়েও খেলা যেতে পারে। যদি তা-ই হয়, তাহলে সেটিই হবে সবচেয়ে সেরা ব্যাপার। কিন্তু এটি আবার নিশ্চিত করেও কিছু বলা মুশকিল। বললাম যেটা, হতে পারে এক মাস পরও খেলতে পারি। আবার ছয় মাসও লাগতে পারে।’ সেই সময়টা যেন না লাগে, সাকিবের চাওয়াও সেটিই, ‘আশা করি এক মাস পরই খেলতে পারব। তার পরও যেহেতু আঙুলের শক্তি ফিরে পাওয়ার ব্যাপার আছে, এক মাসে হয়তো হবে না। একটু সময় বেশিই লাগবে।’